אקדמיית חיל האוויר של ארצות הברית

אקדמיית חיל האוויר של ארצות הברית (באנגלית: United States Air Force Academy) היא אקדמיה צבאית המכשירה את צוערי חיל האוויר של ארצות הברית. האקדמיה ממוקמת במדינת קולורדו צפונית לקולורדו ספרינגס. היא אחת מתשע עשרה האקדמיות הפדרליות של ארצות הברית ואחת מחמש אקדמיות השירות בארצות הברית. האקדמיה משלבת לימודים אקדמיים במשך ארבע שנים ואימונים צבאיים, בוגרי האקדמיה מקבלים תואר ראשון במדעים ומגויסים לחיל האוויר בדרגת סגן משנה. כל הלימודים הם על בסיס מלגה מלאה כנגד התחייבות לשירות פעיל ובמילואים בחיל האוויר. אקדמיית חיל האוויר נוסדה באפריל 1954. ביולי 1955 הושבע המחזור הראשון שכלל 306 צוערים, תחילה באתר זמני בבסיס חיל האוויר לאורי בדנוור, ובאוגוסט 1958 עברו הלימודים לאתר הקבוע בסמוך לקולורדו ספרינגס. ביוני 1976 התקבלו לראשונה נשים ללימודים. במסגרת חגיגות היובל להקמת האקדמיה הנפיקה המדינה בול לכבוד המוסד וכן הכריזה על האקדמיה כאתר מורשת לאומית. קישורים חיצוניים אתר האינטרנט הרשמי של אקדמיית חיל האוויר של ארצות הברית (באנגלית) אתר האינטרנט הרשמי של אקדמיית חיל האוויר של ארצות הברית (באנגלית) אקדמיית חיל האוויר של ארצות הברית, ברשת החברתית פייסבוק אקדמיית חיל האוויר של ארצות הברית, ברשת החברתית X (טוויטר) אקדמיית חיל האוויר של ארצות הברית, ברשת החברתית אינסטגרם אקדמיית חיל האוויר של ארצות הברית, סרטונים בערוץ היוטיוב אקדמיית חיל האוויר של ארצות הברית, באתר פליקר אקדמיית חיל האוויר של ארצות הברית, באתר אנציקלופדיה בריטניקה (באנגלית)